দেওবাৰে গোলাঘাট জিলাৰ দেৰগাওঁ আৰক্ষী থানাৰ অন্তৰ্গত বাদুলীপাৰত সংঘটিত এক ভয়াবহ পথ দুৰ্ঘটনাৰ ফলত দুজনকৈ যুৱকৰ মৃত্যু হয়।
প্ৰাপ্ত তথ্য মতে দেওবাৰে এখন এল্ট' আৰু এখন মটৰচাইকেল মুখামুখি সংঘৰ্ষত পতিত হয়। ফলত বলোৰাম পেগু (৩৮) আৰু দেবাংগ পেগু (৩৫) নামৰ মটৰচাইকেল আৰোহী দুজন গুৰুতৰভাৱে আঘাতপ্ৰাপ্ত হয়।
আনহাতে মৃত বলোৰাম পেগু ৰঙামাটি মৌজাৰ দুসুঁতিমুখ আঞ্চলিকৰ মিচিং কিমাক কেবাং নামৰ সংগঠনটোৰ সভাপতি আছিল বুলি জানিব পৰা গৈছে। দুয়োজন যুৱকৰ মৃত্যুত দুসুঁতিমুখ অঞ্চলত শোকাকুল পৰিৱেশে বিৰাজ কৰিছে।
মন কৰিব লগীয়া যে বিভিন্ন সময়ত ৩৭ নং ৰাষ্ট্ৰীয় ঘাইপথত সংঘটিত দুৰ্ঘটনাৰ ফলত বহু কেইজন লোকে অকালতে প্ৰাণ হেৰুৱাব লগীয়া হৈছে। ইয়াৰ বিপৰীতে যান-বাহন শাখাৰ আৰক্ষীয়ে দুৰ্ঘটনা প্ৰতিৰোধৰ ক্ষেত্ৰত কোনো ধৰণৰ পদক্ষেপ গ্ৰহণ কৰা নাই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
